**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO smulkiojo ir vidutinio verslo tarybos NUOSTATŲ IR SUDĖTIES patvirtinimo**

**1. Sprendimo projekto esmė, tikslai ir uždaviniai.**

Šio sprendimo tikslas patvirtinti naujus Klaipėdos miesto smulkiojo ir vidutinio verslo tarybos (toliau - SVVT) nuostatus ir sudėtį, siekiant aiškiau reglamentuoti SVVT tikslus, funkcijas, teises ir pareigas, sudėtį bei darbo organizavimą, o taip pat suderinti SVVT nuostatas su pasikeitusiu Lietuvos Respublikos smulkiojo ir vidutinio verslo plėtros įstatymu.

Atsižvelgiant į tai, kad SVVT nuostatuose yra įtvirtinta nuostata dėl tikslios SVVT sudėties ir jos formavimo tvarkos, šiuo sprendimu siekiama pavesti personalinę SVVT sudėtį tvirtinti Klaipėdos miesto savivaldybės administracijos direktoriui. Tai leistų optimizuoti SVVT veiklą, nutrūkus bent vieno SVVT nario įgaliojimams.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, 6 straipsnio 38 punktu bei Lietuvos Respublikos smulkiojo ir vidutinio verslo plėtros įstatymo nuostatomis.

1. **Kokių rezultatų laukiama.**

Patvirtinus naują SVVT nuostatų redakciją bus:

1. aiškiai reglamentuoti SVVT tikslai, funkcijos, teisės ir pareigos, sudėtis bei darbo organizavimas, kurie atitiks pasikeitusio Lietuvos Respublikos smulkiojo ir vidutinio verslo plėtros įstatymo nuostatas;
2. optimizuota SVVT nario pakeitimo procedūra, nutrūkus jo kaip SVVT nario įgaliojimams.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Tarptautinių ryšių ir ekonominės plėtros skyriaus vedėja Jurgita Činauskaitė